
PëR NJë NDRYSHIM Në VENDIMIN E BORDIT Të KOMISIONERËVE Të  ERE-S NR.13, DATë 28.1.2008 “PëR DHëNIEN E LICENcëS PëR  NDëRTIMIN DHE SHFRYTëZIMIN E CENTRALEVE ELEKTRIKe ME ERë  DHE PRODHIMIN E ENERGJISë ELEKTRIKE”  (PARKU EOLIK PROJEKTI VISU DHE TERPAN)  

Në mbështetje të neneve 9, 13, pika 1, germa “a”, dhe 15 të ligjit nr.9072, datë 22.5.2003 “Për sektorin e energjisë elektrike”, të ndryshuar, dhe neneve 121 dhe 128 të ligjit nr.8485, datë 12.5.2008 “Kodi i Procedurave Administrative të Republikës së Shqipërisë”, Bordi i Komisionerëve të Entit Rregullator të Energjisë (ERE), në mbledhjen e tij të datës 29.12.2008, mbasi shqyrtoi kërkesën e shoqërisë “ALB WIND ENERGY” sh.p.k., për shtyrjen e afateve të përcaktuara në vendimin e Bordit të Komisionerëve nr.13, datë 28.1.2008 “Për dhënien e licencës për ndërtimin dhe shfrytëzimin e centraleve elektrike me erë dhe prodhimin e energjisë elektrike” (Parku eolik projekti Visu dhe Terpan), dhe e konsideroi të drejtë kërkesën e shoqërisë “ALB WIND” sh.p.k.,  

Vendosi:  

1. Në vendimin nr.13, datë 28.1.2008 “Për dhënien e licencës për ndërtimin dhe shfrytëzimin e centraleve elektrike me erë dhe prodhimin e energjisë elektrike “ (Parku eolik, projekti Visu dhe Terpan) bëhen këto ndryshime:  
- në pikën 1, afati prej 12 muajsh ndryshohet dhe bëhet 21 muaj; 
- në pikën 4, afati prej 36 muajsh ndryshohet dhe behet 45 muaj.
2. Ngarkohet Drejtoria e Licencimit dhe Monitorimit të Tregut ta njoftojë  aplikuesin për vendimin e Bordit të Komsionerëve të ERE-s.  
Ky vendim hyn në fuqi menjëherë dhe i shtrin efektet nga data e hyrjes në fuqi të vendimit të Bordit të Komisionerëve nr. 13, datë 28.1.2008.  
Ky vendim botohet në Fletoren Zyrtare. 

Kryetari i ERE-s

